TV Luna

TV Luna bola súkromná slovenská televízia, ktorá vysielala od 27. novembra 1999. Vysielala cez terestriál a družicu Intelsat 707 (1° E).http://www.ivankrasko.sk/arch_post.html Postupová štúdia, Ivan Krasko Generálnym riaditeľom televízie bol Peter Sedlák. Vlastníkom televízie bola spoločnosť WN Danubius Film, ktorá sa v roku 2000 premenovala na TV LUNA, spol. s r. o.http://orsr.sk/vypis.asp?ID=5935&SID=2&P=1 Obchodný register Slovenskej republiky TV Luna bola nástupcom skrachovanej DCTV. Televízii Luna bola Radou pre vysielanie a retransmisiu dňa 20. novembra 2001 odobratá licencia na vysielanie. Na majetok TV Luna bol vyhlásený konkurz dňa 28. apríla 2003.http://orsr.sk/vypis.asp?ID=8730&SID=7&P=1 Obchodný register Slovenskej republiky Spoločnosť TV LUNA zanikla oficiálne 5. januára 2009.

 Spravodajstvo 
Televízia vysielala takmer 20-minútové hlavné správy o 19.15, no v nasledujúcich mesiacoch ich presunula na 18.50, potom 18.45.

Okrem hlavných správ priniesla novinku v podobe vysielania krátkych správ o 15.00, 16.00, 18.00, 21.00 a 22.00 h. Ďalšou novinkou, ktorú na Slovensku zaviedla TV Luna, bola naživo vysielaná diskusná relácia o hlavnej udalosti dňa so začiatkom o 19.40.

O 17.00 vysielala spravodajstvo pre deti.

 Programy Luny 
„Moja vec“ Milana Markoviča
Talkshow
„Véčko“
Pre a proti
Lunapark
Detské správy
Uhádni a vyhraj 
Generácia X
Zborovňa (po skončení vysielania TV Luna ju prevzala Slovenská televízia a dotočila ešte jednu sériu)

 Videotéka TV Luna 
TV Luna za dva roky svojho vysielania vyprodukovala tisícky hodín obsahu na množstve videokaziet. Akvizície s dabingom skončili poväčšine v novovznikajúcej TV JOJ, seriál Zborovňa zaradila do svojho archívu STV a dotočila druhú sériu. Horší osud postihol kazety so spravodajstvom a publicistikou; dá sa predpokladať, že veľkú časť kaziet v JOJ jednoducho premazali. Asi 6 obrovských drevených debien (odhadom 4 000 kaziet) je uložených v depozitoch RTVS, kde ich mal v prípade finančnej núdze takisto stihnúť osud premazania. Nateraz kazety v suchu depozitu čakajú na svoj osud, ktorý je pre nedoriešené autorské práva nejasný.

 Referencie 

Luna
Kategória:Vzniklo v 1999
Kategória:Zaniklo v 2001